S-502/2017

Mál þetta, sem dómtekið var 25. október sl., er höfðað með ákæru, útgefinni af lögreglustjóranum á höfuðborgarsvæðinu 19. september 2017, á hendur B-kk-þgf Þ-kk-þgf, kennitala 000000-0000, Arnartanga 46, Mosfellsbæ, fyrir eftirtalin brot framin föstudaginn 5. febrúar 2016, að Arnartanga 46 í Mosfellsbæ:

I.

Fíkniefnalagabrot, með því að hafa haft í vörslum sínum í sölu- og dreifingarskyni 28 stykki af MDMA, 1,98 g af amfetamíni, 19,03 g af kannabislaufum, 117,43 g af marijúana og eitt stykki (150,76 g) af kannabisplöntum og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við leit á heimili ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Vopnalagabrot, með því að hafa haft í sínum vörslum hníf með blaði lengra en 12 cm og loftskammbyssu án þess að vera með skotvopnaleyfi, en lögreglan fann vopnin við leit.

Telst brot þetta varða við 12. gr., og a.-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1,98 g af amfetamíni, 19,03 g af kannabislaufum, 150,76 g af kannabisplöntum, 117,43 g af marijúana og 28 stykki af MDMA, vog, ræktunartjaldi, tjaldstöng, viftu, hníf og loftskammbyssu, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 1. mgr. 37. gr. vopnalaga nr. 16/1998.

Ákærði krefst vægustu refsingar sem lög leyfa.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1991. Hann hefur ekki áður gerst sekur um refsivert brot. Við ákvörðun refsingar er litið til þess að ákærði hefur gengist greiðlega við brotum sínum á öllum stigum málsins. Þá er litið til umfangs þeirra ávana- og fíkniefna sem tilgreind eru í ákæru. Með hliðsjón af framangreindu, sakarefni málsins og 77. gr. almennra hegningarlaga þykir refsing ákærða hæfilega ákveðin fangelsi í 60 daga en fresta skal fullnustu refsingar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 1,98 g af amfetamíni, 19,03 g af kannabislaufum, 150,76 g af kannabisplöntum, 117,43 g af marijúana og 28 stykki af MDMA, vog, ræktunartjald, tjaldstöng, vifta, hnífur og loftskammbyssa, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kk-þgf F-kk-þgf Á-kk-þgf hdl., 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari. L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Þ-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 1,98 g af amfetamíni, 19,03 g af kannabislaufum, 150,76 g af kannabisplöntum, 117,43 g af marijúana og 28 stykki af MDMA, vog, ræktunartjald, tjaldstöng, vifta, hnífur og loftskammbyssa.

Ákærði greiði málsvarnarþóknun skipaðs verjanda síns, I-kk-þgf F-kk-þgf Á-kk-þgf hdl., 105.400 krónur.

L-kvk-nf R-kvk-nf S-kvk-nf